Patria AMV

**Patria AMV** (**A**rmored **M**odular **V**ehicle) je oklopni transporter konfiguracije 8x8 finskog proizvođača Patria, uveden je u operativnu upotrebu 2004. godine.

## Dizajn 
### Karakteristike 
Model Patrije AMV u verziji **8×8** težak je od 16 do 24 tone. Maksimalni teret koji AMV može prevesti je 10 tona, a ukupan volumen slobodnog prostora unutar vozila je 13 m3.

U verziji **6×6** može prevesti do 6 tona tereta. Masa praznog vozila je 12, a punog 18 tona. Patria AMV 6×6 ima sličnu opremu kao i veća verzija, ali je pokazala slabije terenske sposobnosti.

### Pokretljivost 
Patriju AMV pokreće DI 12 Scania dizel motor koji razvija 490 KS (360&nbsp;kW) uz najveći obrtni moment od 1974 Nm. Snaga se prenosi na svih 6 ili 8 točkova. AMV je konstruiran tako da se može u njega ugraditi i neki drugi dizelski motor kao što su Caterpillar, Cummins i MTU najveće snage 550 KS i najvećeg obrtnog momenta 2090 Nm. Snaga se prenosi automatskim mjenjačem ZF Ecomat 7HP902 koji ima 7 stepeni prijenosa za kretanje naprijed i jedan za kretanje nazad. Dimenzije guma su 14.00 R20. Gume su opremljene sa "run-flat" uređajem uz pomoć kojeg vozilo može nastaviti vožnju iako je guma pogođena. Uz "run-flat" uređaj dobre terenske osobine pruža centralni sistem napuhavanja guma (CTIS) koji može povećati ili smanjiti pritisak u svakoj gumi, u zavisnosti od terena. Ovijes je nezavisan, hidropneumatski i omogućava mijenjanje udaljednosti vozila od tla. Najveća brzina AMV-a je preko 100&nbsp;km/h, a domet sa jednim punjenjem spremnika goriva je oko 800&nbsp;km. Patria AMV može savladati prednji uspon od 60% i bočni nagib od 30%.

AMV može vožnjom prijeći vodenu prepreku duboku 1,5 metara i ima amfibijske sposobnost. Na stražnjoj strani vozila postavljena su dva propelera. Da bi AMV mogao ploviti mora biti lakši od 18 tona. Plovna brzina je od 8 do 10&nbsp;km/h.

## Verzije 
### Patria AMOS-AMV 
[mini|desno|200px|Patria [AMOS-AMV]]
**Patria Amos-AMV** je oznaka za samohodni minobacač kalibra 120&nbsp;mm. Specifičnost Amos-AMV-a je što je opremljen dvocijevnom kupolom. Amos-AMV ima 84 granate kalibra 120&nbsp;mm spremnih za upotrebu, što je u odnosu na druga vozila s topom istog kalibra puno ili čak dvostruko više. Uz njih svako vozilo ima i šest vođenih protivoklopnih granata. AMOS sistem može djelovati autonomno uz znatnu vatrenu moć. Ima mogućnost direktnog i neposrednog vatrenog djelovanja. Sastavni dio Amosa su i sistemi za automatizirano manipuliranje municijom i snažni računari za upravljanje paljbom SUP. Poluautomatski punjač omogućava brzinu paljbe od čak 26 granata u minuti. Posebnim režimom paljbe ostvaruje učinak istovremenog pada 14 projektila na cilj, a maksimalni mu je domet 10&nbsp;km. Zbog toga samo jedna kupola Amos može ostvariti isti vatreni učinak kao i četiri klasična minobacača. Kupola ima mogućnost djelovanja u svih 360 stepeni, a ugrađeni sistem pokretanja i stabilizacije cijevi omogućava zauzimanje elevacije od -3 do +85 stepeni. To je jedna od većih prednosti Amosa jer se može koristiti i za direktnu paljbu (pritom je domet od 150 do 1550 metara), recimo u gradskim borbama ili u samoodbrani. Posada se sastoji od komandira, topnika, punioca i vozača.

### Patria NEMO 
**Patria NEMO** je Patria s jednocjevnim sistemom **NEMO** (**Ne**w **Mo**rtar), koji je prvi put prikazan i postavljen na oklopnom vozilu AMV 8×8 na izložbi Eurosatory 2006. godine. Nemo je zasnovan na sistemu Amos. Kako bi se što bolje zadovoljile potrebe potencijalnih kupaca, Nemo je razvijen kao modularni sistem visoke prilagodljivosti. Masa mu je smanjena na prihvatljivijih 1550&nbsp;kg, tako da se kupola može postaviti i na manja vozila kao što su vozila konfiguracije 6×6, manji gusjeničari i manji brodovi. Besposadna kupola sistema Nemo koristi iste podsisteme kao i Amos te istu municiju. Poluautomatski punjač joj omogućava ispaliti u prvoj minuti djelovanja deset granata, dok je dugotrajna brzina paljbe sedam granata u minuti. Prva granata može se ispaliti 30 sekundi nakon zaustavljanja vozila, a paljbeni položaj može napustiti samo deset sekundi nakon ispaljenja posljednje granate. Vozilo veličine AMV-a može nositi borbeni komplet od 50 do čak 60 granata. Patria je prvi izvozni uspjeh ostvarila neposredno nakon predstavljanja Nema. Sredinom 2006., slovenska vojska naručila je čak 135 AMV-a, od kojih će neke opremiti sistemima.

### KTO Rosomak 
[mini|desno|200px|Unutrašnjost Patrije AMV [Hrvatska vojska|Hrvatske vojske]]
mini|200px|Poljska Patria AMV poznatija kao KTO Rosomak
**KTO Rosomak** je Paria AMV borbeno oklopno vozilo koje je namijenjeno Poljskoj. Na tijelo AMV-a postavljena je italijanska kupola Hitfist 30 koju proizvodi firma "Oto Melara". U kupoli je kao glavno oružje postavljen top kalibra 30&nbsp;mm ATK Gun Systems Company MK 44 i mitraljez 7,62&nbsp;mm UKM-2000C poljske firme ZM Tarnow. Dvočlana posada kupole ima moderna radna mjesta, svako sa LCD zaslonom u boji dijagonale 25&nbsp;cm na kojima se prikazuju podaci sa borbenog informacijskog sistema i podaci sa sistema za upravljanje paljbom Galileo Avionica Kollsman.
Ugrađen je najnoviji sistem za samozaštitu SSP-1 i upozoravanje na osvijetljenost laserom OBRA-3 poljske firme "Przemyslowe Centrum Optyki" iz Varšave. Postavljeno je i šest bacača dimnih kutija kalibra 81&nbsp;mm.

Poljsko ministarstvo odbrane dobilo je prijedlog o opremanju KTO Rosomak sa Szerszen poljskim aktivnim zaštitnim sistemom. Ako poljsko ministarstvo odbrane izabere Szerszen za opremanje Rosomaka, KTO Rosomak bi mogao biti jedan od najbolje zaštićenih oklopnih vozila.

## Korisnici 
* : 80 vozila.
* : 126 vozila.
* : 264 vozila.
* : 997 vozila.
* : 135 vozila.
* : 113 vozila.
* : 15 vozila.

## Izvori 
Kategorija:Oklopni transporteri